Ministru kabineta rīkojuma projekta

**„Par kandidatūras apstiprināšanu Starptautiskās Krimināltiesas tiesneša amatam”**

sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. | Pamatojums | Saskaņā ar 1998. gada 17. jūlija Romas Starptautiskās Krimināltiesas statūtu 36. pantu Latvijai kā Starptautiskās Krimināltiesas (turpmāk – SKT) dalībvalstij ir iespējams nominēt kandidātu pārstāvības nodrošināšanai SKT. Tādējādi tiek nodrošināta iespēja Latvijas pārstāvim tieši piedalīties SKT tiesas sēdēs un SKT lietu izmeklēšanā, kas veicinātu Latvijas kā SKT dalībvalsts atpazīstamību un tēlu starptautiskā mērogā, kā arī sniegtu ieguldījumu starptautisko tiesību normu veicināšanā.Latvijai kā SKT dalībvalstij nav automātisku tiesību uz viena SKT tiesneša amata vietu. SKT ir 122 dalībvalstis, tomēr kopumā SKT ir 18 tiesnešu amati. 2014. gada nogalē tiks ievēlēti 6 SKT tiesneši uz 9 gadu ilgu periodu no 2015. gada marta līdz 2024. gada februārim. Tāpēc, lai Latvijas virzītais pārstāvis iegūtu nepieciešamo balsu skaitu, ir nepieciešams arī Ārlietu ministrijas atbalsts, lai ar Latvijas pārstāvniecību starpniecību varētu informēt SKT dalībvalstis par Latvijas virzīto kandidatūru un veicināt citu dalībvalstu atbalstu Latvijas virzītajai kandidatūrai. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Romas SKT statūtu 36. pantu kopumā SKT ir 18 tiesneši, bet 2014. gada nogalē SKT Dalībvalstu asamblejas laikā Ņujorkā, ASV tiks ievēlēti 6 SKT tiesneši uz 9 gadu ilgu periodu no 2015. gada marta līdz 2024. gada februārim. Pašreizējās Latvijas pārstāves termiņš SKT beidzas 2015. gada februārī. Latvijai nepieciešams paziņot SKT Sekretariātam līdz š.g. 20. jūlijam par Latvijas izvirzīto kandidatūru SKT tiesneša amatam. Rīkojuma projekts paredz nominēt Latvijas kandidātu SKT tiesneša amatam. |
|  3. | Projekta izstrādē iesaistītās institūcijas | Tieslietu ministrija. |
|  4. |  Cita informācija | Latvijas kandidatūras izvirzīšana SKT tiesneša amatam un Ministru kabineta rīkojuma projekta izpilde nav saistīta ar papildu finanšu līdzekļu nepieciešamību, jo Latvija veic ikgadējus maksājumus SKT budžetā, no kura līdzekļiem tiek nodrošināta ar SKT tiesnešu darbību saistīto izdevumu segšana. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tieslietu ministrija, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Nav. Jaunu institūciju izveide nav nepieciešama. |
| 3. | Cita informācija | Nav.  |

Anotācijas II, III, IV, V un VI sadaļa – projekts šīs jomas neskar.

Iesniedzējs:

# Tieslietu ministres p.i.                                                   D.Melbārde

15.07.2014. 8:40

379

L.Mantiņa

67036911, Luize.Mantina@tm.gov.lv